محمد أبرهون، تولد ف 3 ماي 1989 ف تطوان ؤ مات ف 2 دجنبر 2020 ف تركيا، كان كوايري مغريبي. ملي كان معا شايكور ريزسپور، أبرهون لقاو عندو كونسير د لمعدة مورما حس براسو عيان قبل من لماتش ضد طرابزون سپور ف فبراير 2020. ف لخر ديال لموسم طلقاتو لفرقة، والاكين بقا كياخد دعم لمادي من عندهوم بسباب لحالة ديالو. توفا أبرهون ف 2 دجنبر 2020 بسباب هاد لمرض، ؤ ف عمرو 31 عام. تكون ف لفرقة د مدينتو، لمغريب تطواني، ؤ مشا مسلف ف 2010 لشباب ريف لحسيمة حيت ماكانش كيلعب أساسي. عاود رجع موراها لتطوان ف لموسم 2010-2011 ؤلعب فيه تسعود د لماتشات. لموسم لي موراه، 2011-2012، لعبو كامل أساسي حدا مرتضى فال ؤ لخر داو لبوطولا لمرة لولا ف تاريخ لفرقة. أبرهون مشا لفرقة لبرتغالية موريرينسي ف 2017. لعب أول ماتش ديالو ف 30 يوليوز 2017 ف لكاس ضد ديسپورتيڤو أفيس. شهر لي موراه، أبرهون لعب ماتش ديالو لول ف لبوطولة ليݣا نوس ضد ڤيطوريا سيطوبال. ف 10 شتنبر 2017، ماركا بيت براس ضد إستوريل ف أول ربحة ديال لفرقة ف لبوطولة. ف لميركاطو د شتوة 2019، أبرهون سنا معا لفرقة تركية شايكور ريزسپور.